<classify> SERIKALI imetaka wamiliki wa viwanda nchini kuwatumia wataalamu kutoka Chuo Kikuu cha Sokoine cha Kilimo SUA kuzalisha bidhaa ambazo zinaagizwa nje na wenye viwanda hao kama malighafi.Kauli hiyo imetolewa na Naibu waziri wa Nchi ofisi ya Waziri Mkuu Kazi, Vijana na Ajira, Anthon Mavunde kwa niaba ya Waziri wa Nchi Ofisi ya Waziri Mkuu Sera, Bunge, Kazi, Vijana, Ajira, na Wenye Ulemavu, Jenista Mhagama wakati wa uzinduzi wa mradi wa mafunzo ya kilimo cha kisasa ulio chini ya Chama cha ushirika cha wanafunzi wajasiriamali waliomaliza SUA SUGECO unaowawezesha vijana kujiajiri na kuajiri wengine.Mavunde amesema, tayari kiwanda kimoja cha juisi ya matunda kimeonyesha utayari wa kununua matunda nchini, na serikali imeandaa mafunzo kwa vijana ya kukiwezesha kiwanda hicho yanayoenda sambamba na mpango wa kufikia uchumi wakati.Aidha Mavunde amepongeza uongozi wa chuo kikuu cha Sokoine cha kilimo SUA na SUGECO kwa kusaidia serikali kutoa suluhisho la tatizo la ajira kwa kutoa vijana wasiokuwa walalamikiaji wa ajira na badala yake wanajiajiri na kuajiri wengine.Ninyi ni kati ya vyuo vikuu vichache sana ambavyo vimetoa wahitimu ambao ni sehemu ya usuluhisho wa tatizo la ukosefu wa ajira na ambao sio walalamikaji wa kusubiri ajira ziwafuate alisema Mavunde.Amesema, katika mwaka wa fedha 20192020 katika harakati za kufikia uchumi wa kati, kampuni tatu za HollyAgriculture LTD, Royal Agriculture Group LTD na SUGECO zitapatiwa mafunzo ya kilimo cha kisasa cha kitalu nyumba.Mavunde amesema, Dira ya maendeleo ya Taifa inalenga ifikapo mwaka 2025 Tanzania iwe nchi ya kipato cha kati kupitia viwanda, hivyo kampuni tajwa zimepewa mamlaka ya kutoa mafunzo kwa vijana 20,000.Makamu Mkuu wa Chuo Utawala na Fedha Chuo Kikuu cha Sokoine cha Kilimo SUA Profesa Fredric Kahimba,hatua mbalimbali zinazochukuliwa na chuo hicho ni kukifanya kisiwe cha nadharia na kupitia hatamizi za chuo hicho, vijana wengi hujiajiri hata kabla ya kumaliza masomo yao katika chuo hicho.Naibu Waziri, Ofisi ya Waziri Mkuu, Ajira na Watu Wenye Ulemavu, Stella Ikupa ametoa rai kwa vijana kubadilika kifikira na kufikiria kujiajiri na kuajiri wengine.Maisha hayapo kwenye kalamu pekee maendeleo yanaweza kupatikana hata katika kilimo hivyo vijana badilini fikiraalisisitiza Stella.Ikupa amewataka vijana wa SUA walioanza kujiajiri kuhamasisha na kuwapa elimu kwa vitendo vijana wengine wakiwemo walemavu ili waweze kujiajiri na hatimaye kuondoa tatizo la ajira.Mkurugenzi wa ajira, Ally Msaki amesema taifa linajukumu la kuandaa vijana ili waweze kujiajiri na kukuza uchumi wa nchi na mwaka wa fedha 20192020 wameanza na mafunzo ya kitalu nyumba yanayolenga kuwafundisha vijana kujiajiri na kuwafundisha wengine.  <topic>: UCHUMI 